Συνεχίζονται οι επιθέσεις εναντίον ΜΚΟ στη Λέσβο με αφορμή το μεταναστευτικό.

ADVERTISING

Περίπου 20 άτομα που είχαν συγκεντρωθεί έξω από το κτίριο της νομαρχίας στη Μυτιλήνη επιτέθηκαν σε αυτοκίνητο στο οποίο επέβαιναν δύο μέλη ΜΚΟ, η οποία δραστηριοποιείται εθελοντικά στο νησί.

Στο βίντεο καταγράφηκε η στιγμή που γίνονται αντιληπτοί και οι συγκεντρωμένοι κινούνται απειλητικά προς το αυτοκίνητό τους. Κάποιοι τους βρίζουν και άλλοι αρχίζουν τα χτυπήματα. Τα δύο μέλη της ΜΚΟ εγκλωβίστηκαν με το πλήθος να σπάει τα τζάμια του αυτοκινήτου, ενώ κάποιοι προσπάθησαν να βγάλουν έξω τον οδηγό και τον συνοδηγό.

Ευτυχώς επικράτησαν οι ψυχραιμότεροι που συγκράτησαν τους πρωταγωνιστές των επεισοδίων. Τα δύο άτομα κατάφεραν να απομακρυνθούν από την περιοχή ελαφρά τραυματισμένα.